Max Parrot

Maxence "Max" Parrot (Cowansville (Quebec), 1994ko ekainaren 6a), snowboarder quebectarra da. Neguko Olinpiar Jokoetan hiru domina eskuratu ditu.

Ibilbidea 
Quebeceko Bromont eski eremuan hazi zen Max Parrot. Hiru urte zituela hasi zen eskiatzen eta 9 urte zituela snowboardarekin. 2014an jauzi hirukoitzak jarraian egiten aurrenekoa izan zen estilo askeko jaitsieran X Jokoetan. 2014an Sotxiko Olinpiar Jokoetan hartu zuen parte baina ez zuen emaitza aipagarririk lortu. 2015eko apirilean aurrenekoa izan zen 'Cab Quadruple Underflip 1620 egiten eta 2016an Cab 1800 Triple Cork'' jauzia eraman zuen X Jokoetara. Horrekin bigarren txapelketa irabazi zuen.

2018ko Pyeongchangeko Jokoetan puntuazio altuenarekin sailkatu zen estilo askeko jaitsierako finalera baina azkenean zilarrezko domina eskuratu zuen. 2019an minbizia diagnostikatu zioten eta kimioterapia hartzeari ekin zionez denboraldia bertan behera utzi behar izan zuen. 2020an lehiara itzuli zen eta Aspenen zein Hafjellen txapelketak irabazi zituen.

2022ko Pekingo Jokoetan bi domina eskuratu zituen, urrezkoa estilo askeko jaitsieran eta brontzezkoa jauzi handian.

Txapelketak

Erreferentziak

Kanpo estekak 

Kanadako snowboarderrak
2014ko Neguko Olinpiar Jokoetako snowboarderrak
2018ko Neguko Olinpiar Jokoetako snowboarderrak
2022ko Neguko Olinpiar Jokoetako snowboarderrak
2018ko Neguko Olinpiar Jokoetako dominadunak
2022ko Neguko Olinpiar Jokoetako dominadunak
Olinpiar Jokoetako dominadunak snowboardean
Quebeceko kirolariak